SLUŽBENI GLASNIK GRADA DUBROVNIKA

Broj 9. Godina LXII

Dubrovnik, 2. lipnja 2025. od stranice

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sadržaj

SANITAT DUBROVNIK d.o.o.

97. Izmjene i dopune Općih uvjeta isporuke komunalne usluge parkiranja na uređenim javnim površinama na području Grada Dubrovnika

98. Opći uvjeti isporuke komunalne usluge parkiranja na uređenim javnim površinama na području Grada Dubrovnika – pročišćeni tekst

**SANITAT DUBROVNIK d.o.o.**

**97**

Na temelju odredbi članka 30. stavak 2. Zakona o komunalnom gospodarstvu („Narodne novine“, br. 68/18, 110/18, 32/20. 145/24. - dalje u tekstu: Zakon), uz prethodno pribavljenu suglasnost Gradskog vijeća Grada Dubrovnika, trgovačko društvo SANITAT DUBROVNIK d.o.o., Dubrovnik, Marka Marojice 5, OIB: 99080716453 (dalje u tekstu: Isporučitelj usluge), zastupano po članici uprave Klaudii Barčot, dana 1.3.2025. donosi sljedeće

**IZMJENE I DOPUNE**

**Općih uvjeta isporuke komunalne usluge parkiranja**

**na uređenim javnim površinama na području Grada Dubrovnika**

**Članak 1.**

U *Općim uvjetima isporuke komunalne usluge parkiranja na uređenim javnim površinama na području Grada Dubrovnika* („Službeni glasnik Grada Dubrovnika“, broj 9/23, 7/24. i 13/24.) - u daljnjem tekstu: Opći uvjeti, **u članku 3. u stavku 1. u točka 6. riječ „*odnosno*“ zamjenjuje se riječima „*i drugo*“.**

**Članak 2.**

U **članku 9.** Općih uvjeta, kako slijedi:

* **u stavak 1.** u tabličnom opisu izvanuličnih javnih parkirališta koji ulaze u Zonu 0. (crvena), nakon riječi „Iza Grada (parkiralište Pile)“ **dodaje se zarez i riječi „*Žičara-donji plato*“.**
* **u stavak 1.** u tabličnom opisu uličnih javnih parkirališta koji ulaze u Zonu 0. crvenu, **brišu se riječi „*Ulica Branitelja Dubrovnika (južna strana na dijelu od k.br 19 do k.br 23)*“.**
* **u stavak 3.** u tabličnom opisu izvanuličnih javnih parkirališta koji ulaze u Zonu 2. (zelena), **brišu se riječi „*i Žičara-donji plato*“.**
* **u stavak 3.** u tabličnom opisu uličnih javnih parkirališta koji ulaze u Zonu 2. (zelena), nakon riječi „…Dom zdravlja do k.br. 2 “ **dodaju se riječi „*te južna strana na dijelu od k.br 19 do k.br 23)*“.**

**Članak 3.**

U **članku 14.** Općih uvjeta **dodaje se novi stavak 2**. koji glasi:

„***Vozilo parkirano unutar označenog parkirališnog mjesta smatra se vozilo koje je cijelim obujmom karoserije unutar označenog parkirališnog mjesta.“***

**Članak 4.**

U **članku 15.** Općih uvjeta, kako slijedi:

**- u stavku 3. mijenja se podstavak 3.** na način da sada glasi:

 ***„- u zoni 2. svakim danom od 06:00 do 24:00 sata;*“**

**Mijenja se u cijelosti stavak 4.** tako da sada glasi:

***„Za parkiranje:***

* ***u Zoni 0. na izvanuličnom parkiralištu: Iza Grada (parkiralište Pile) i Žičara-donji plato, moguće je plaćanje isključivo putem web platforme – prepaidom (članak 18. stavak 2. podstavak 4. ovih Općih uvjeta).***
* ***u Zoni 2. i u Zoni 4. pravo na korištenje javnih parkirališta imaju isključivo nositelji parkirališnih karata iz članka 25. ovih Općih uvjeta.“***

**Članak 5.**

U **članku 22.** Općih uvjeta, kako slijedi:

- **stavak 4. mijenja se u cijelosti** i glasi:

***„Kupnja parkirališne karte putem web platforme (prepaid) obavlja se elektronički putem elektroničke poveznice (linka): prepaidparking.sanitat.hr. Podrazumijeva prethodnu rezervaciju termina parkiranja i plaćanje cijene uplatom putem Internet aplikacije prije početka korištenja usluge parkiranja te korisnik po uplati prima obavijest da je plaćanje prihvaćeno. Isporučitelj usluge može posebnom uputom i/ili smjernicama dodatno korisnicima pojasniti uvjete kupnje parkirališne karte putem web platforme (prepaida).“***

- **stavak 6. mijenja se u cijelosti** i glasi:

***„Kupnja parkirališne karte na blagajni Isporučitelja usluge podrazumijeva istodobno plaćanje i preuzimanje parkirališne karte u materijaliziranom obliku. Isporučitelj usluge uvjete prodaje na blagajni ističe jasno, vidljivo i čitljivo pri čemu posebne uvjete prodaje odobrava za pojedine vrste parkirališne karte sukladno ovim Općim uvjetima, pojedine skupine korisnika i/ili pojedine oblike plaćanja (uključujući način plaćanja i ograničenja u vidu istog). Isporučitelj usluge oblike i način plaćanja, bezgotovinski i gotovinski, određuje pridržavajući se odredbi primjenjivih propisa i postupanjem u dobroj vjeri temeljem preporuka Europske komisije br. 2010/191/EU.“***

- **stavak 8. mijenja se u cijelosti** i glasi:

***„Na zatvorenom javnom parkiralištu s automatskom ili poluautomatskom kontrolom ulaza i izlaza odnosno kontrolom ulaza i izlaza putem ovlaštene osobe Isporučitelja komunalne usluge, kupnja karte podrazumijeva rezervaciju termina parkiranja i plaćanje parkirališne karte i to putem web platforme (prepaida) - elektroničke poveznice (linka):***

***prepaidparking.sanitat.hr.“***

**Članak 6.**

U **članku 23.** Općih uvjeta, kako slijedi:

* **u stavku 1. riječ „Korisnik“ zamjenjuje** se riječima: ***„Osim u slučaju iz članka 23.a ovih Općih uvjeta korisnik*“.**
* **Stavak 4. – briše se.**
* Dosadašnji **stavci 5., 6. i 7. postaju stavci 4., 5. i 6.** ovoga članka.

**Članak 7.**

Nakon članka 23. **dodaje se novi članak 23.a** Općih uvjeta koji glasi, kako slijedi:

***„Članak 23.a***

***Parkiranje u Zoni 0. (izvanulična parkirališta: parkiralište Pile i Žičara-donji plato) moguće je isključivo uz prethodnu rezervaciju termina parkiranja i plaćanje putem web platforme – prepaidom (članak 18. stavak 2. podstavak 4. ovih Općih uvjeta).***

***Kupnja parkirališne karte iz stavka 1. ovoga članka uključuje istovremeno i kumulativnu obvezu:***

* ***rezervacije termina parkiranja te***
* ***upisa registarske oznake vozila na kojeg se plaćena naknada odnosi.***

***Naknadna promjena plaćenog termina moguća je jednom, najkasnije do 24 sata prije namjeravanog termina parkiranja za kojeg se uplata odnosi i to isključivo pod uvjetom da postoje slobodni termini za traženu promjenu.***

***U slučaju da ne postoje slobodni termini za traženu promjenu u istoj kalendarskoj godini, korisnik usluge ima pravo podnijeti zahtjev za povrat uplaćenog iznosa, pod uvjetom da je zahtjev za povrat uplaćenog iznosa podnesen najkasnije 30 dana prije dana za koji je plaćen termin.***

***U slučaju ispunjenih uvjeta za povrat uplaćenog iznosa, korisnik usluge snosi manipulativne troškove banke koji nastaju predmetnim transferom /povratom novca.***

***U slučaju da se parkiranje ne obavi u rezerviranom terminu korisnik usluge nema pravo na povrat uplaćenog iznosa.***

***U slučaju da se parkiranje na temelju rezervacije termina parkiranja i uplate iz stavka 1. ovoga članka, ne obavi na dan rezerviranog termina i to iz razloga što su nastupile okolnosti izvanrednih događaja korisnik usluge ima pravo na povrat uplaćenog iznosa, pod uvjetom da je Upravni odjel Grada Dubrovnika nadležan za promet utvrdio nastanak takvog izvanrednog događaja.***

***Parkirališna karta iz stavka 1. ovoga članka izdaje se samo za jedan ulazak vozilom (za koji je upisana registarska oznaka prilikom rezervacije termina parkiranja) na predmetno parkiralište neovisno o trajanju kontinuiranog termina parkiranja za koje(g) je prethodno izvršena rezervacija i kupnja parkirališne/ih karte/karata. Napuštanjem parkirališnog mjesta prije isteka tog/tih rezerviranog/ih termina pakiranja odnosno izlaskom vozila za kojeg je kupljena parkirališna karta sa zatvorenog parkirališnog mjesta parkiranja smatra se da je korisnik iskoristio parkirališnu/e kartu/e u cijelosti za taj rezervirani termin parkiranja odnosno odustao od njenog/njihovog korištenja te istome ne pripada pravo na povrat eventualno više plaćenog iznosa po bilo kojem osnovu.***

***Ako korisnik javnog parkirališta u Zoni 0. (crvena boja) na izvanuličnim parkiralištima (parkiralište Pile i Žičara-donji plato)***

* ***nema valjanu parkirališnu kartu***
* ***i/ili mu je isteklo vrijeme za koje je putem web platforme (prepaid) kupljena parkirališna karta,***

***za daljnji boravak na tom parkiralištu izvan termina parkiranja za kojeg je parkirališna karta kupljena putem web platforme – prepaidom smatrat će se da je s Isporučiteljem usluge sklopio ugovor o korištenju jednog parkirališnog mjesta uz korištenje višesatne karte u punom trajanju sukladno Cjeniku koji donosi Isporučitelj usluge, koju nije moguće zamijeniti za zamjensku višesatnu kartu čiji iznos obuhvaća stvarno korišteno vrijeme usluge parkiranja uvećan za fiksni iznos naknade propisane Cjenikom Isporučitelja usluge na ime troškova rada ovlaštene osobe Isporučitelja usluge na terenu (materijalni trošak izdavanja karte, trošak obrade podataka i ostali troškovi).“***

**Članak 8.**

U **članku 26.** Općih uvjeta, kako slijedi:

* **u stavku 1. u podstavku 1. znamenka „7“ zamjenjuje se** znamenkom **„9“.**
* **u stavku 1. u podstavku 1.** nakon **riječi „prebivališta“ dodaju** se riječi: ***„odnosno, Zakonu o državljanima država članica Europskog gospodarskog prostora i članovima njihovih obitelji;*“**

* **u stavku 1. u podstavku 2. riječi „*te čije dimenzije (vozila) ne smiju prelaziti dimenzije obilježenog parkirališnog mjesta*.“ – brišu se*;***
* **stavak 2. mijenja se u cijelosti**, tako da sada glasi:

***„Pravo na PPK ima osoba s invaliditetom koja:***

* ***ima prebivalište ili boravište na području grada Dubrovnika, općine Konavle, Župa dubrovačka, Dubrovačko primorje ili općine Ston, Janjina, Trpanj i Mljet, što dokazuje osobnom iskaznicom ili uvjerenjem Ministarstva unutarnjih poslova o prebivalištu odnosno boravištu sukladno Zakonu o prebivalištu odnosno Zakonu o državljanima država članica Europskog gospodarskog prostora i članovima njihovih obitelji,***
* ***nositelj je prava na Europsku parkirališnu kartu za osobe s invaliditetom na temelju Zakona o povlasticama u prometu***
* ***ima vozilo:***
	1. ***registrirano na svoje ime ili u leasingu, što dokazuje važećom prometnom dozvolom***

***ili***

* 1. ***registrirano na roditelja ili skrbnika osobe s invaliditetom odnosno koji oni koriste na temelju ugovora o leasingu, a služi za prijevoz maloljetne osobe ili osobe lišene poslovne sposobnosti***

***ili***

* 1. ***registrirano na bračnog ili izvanbračnog druga ili srodnika u uspravnoj i pobočnoj liniji do četvrtog stupnja, odnosno koje vozilo koristi na temelju ugovora o leasingu.“***
* **dodaje se novi stavak 3.** koji glasi:

***„Pravo na PPK iz stavka 2. ovoga članka može se izdati najviše za dva (2) vozila po nositelju prava na Europsku parkirališnu kartu za osobe s invaliditetom iz stavka 2. podstavak 2. ovoga članka.“***

* **dodaje se novi stavak 4.** koji glasi:

***„******Pravo na PPK ima invalid Domovinskog rata:***

* ***koji ima prebivalište ili boravište na području grada Dubrovnika ili općine Konavle, Župa dubrovačka, Dubrovačko primorje ili općine Ston, Janjina, Trpanj i Mljet***
* ***ima vozilo:***
	1. ***registrirano na svoje ime ili u leasingu, što dokazuje važećom prometnom dozvolom***

***ili***

* 1. ***registrirano na bračnog ili izvanbračnog druga ili srodnika u uspravnoj i pobočnoj liniji do četvrtog stupnja odnosno koji oni koriste na temelju ugovora o leasingu, ali ne više od dva (2) vozila.“***
* **dosadašnji stavak 3. postaje stavak 5.** te se **mijenja** na način da sada glasi:

***„Pravo na PPK ima fizička osoba:***

* ***muškarac koji je dobrovoljni darovatelji krvi sa preko 35 (trideset pet) puta darovanom krvi i žena koja je dobrovoljni darovatelji krvi sa preko 25 (dvadeset pet) puta darovanom krvi, a koji imaju prebivalište na području grada Dubrovnika i na području općina Konavle, Župa dubrovačka, Dubrovačko primorje ili općine Ston, Janjina, Trpanj i Mljet***
* ***ima vozilo registrirano na svoje ime ili u leasingu, što dokazuje važećom prometnom dozvolom.***
* **dosadašnji stavak 4. postaje stavak 6.** teu istom se unosi **izmjena** na način da umjesto znamenki „2. i 3“ **treba stajati „2, 3. i 4“.**
* **dosadašnji stavak 5. postaje stavak 7.** teu istom **znamenka „7“ zamjenjuje sa** znamenkom **„9“.**
* **dosadašnji stavak 6. postaje stavak 8.** teu istom **znamenka „5“ zamjenjuje sa** znamenkom **„7“.**
* **dosadašnji stavak 7. postaje stavak 9.** tese mijenja na način da sada glasi:

***„U Tablici je naznačeno pravo i mogućnosti izdavanja i korištenja PPK ovisno o parkirališnim zonama iz ovih Općih uvjeta:***

|  |  |  |
| --- | --- | --- |
|  | ***Fizičke osobe*** | ***Pravne osobe, fizičke osobe-obrtnici, fizičke osobe registrirane za obavljanje samostalne djelatnosti*** |
| ***ZONA*** |  |
| ***0.*** | *nema PPK* | *nema PPK* |
| ***1.*** | *§   s prebivalištem odnosno boravištem neprekidno dulje od 2 godine na području Zone 1.,****za jednu ulicu/parkirno mjesto prema adresi prebivališta odnosno boravišta u Zoni 1.*** | *nema PPK* |
| ***2.*** | *§   Korisnici PPK za Zonu 2. i 3.* | *§   koji imaju sjedište odnosno koji su registrirani neprekidno dulje od 2 godine,  na području Gradskog kotara Grad i Gradskog kotara Pile, te u dijelu Gradskog kotara Pile – Kono, koji je označen na karti gradskih kotara koja čini sastavni dio ovih Općih uvjeta kao Prilog 1,**§   PPK za Zonu 2. ne mogu ostvariti korisnici iz članka 26. stavak 8. ovih Općih uvjeta.* |
| ***3.*** | *§ Korisnici PPK za Zonu 2. i 3.* | *§   koji imaju sjedište odnosno koji su registrirani neprekidno dulje od 2 godine,  na  području grada Dubrovnika,**§   PPK za Zonu 3. ne mogu ostvariti korisnici iz članka 26. stavak 8. ovih Općih uvjeta.* |
| ***2. i 3.*** | *§   s prebivalištem odnosno boravištem neprekidno dulje od 2 godine na području grada Dubrovnika**§   s prebivalištem odnosno boravištem neprekidno dulje od 2 godine na području obuhvata općina: Konavle, Župa dubrovačka, Dubrovačko primorje, Ston, Janjina, Trpanj, Mljet**§   osobe s invaliditetom sukladno čl. 26. Općih uvjeta**§   invalidi Domovinskog rata sukladno čl. 26. Općih uvjeta* *§   dobrovoljni darovatelji krvi sukladno čl. 26. Općih uvjeta* | *§   koji imaju sjedište i/ili imaju poslovne jedinice na području grada Dubrovnika i općina: Konavle, Župa dubrovačka, Dubrovačko primorje, Ston, Janjina, Trpanj, Mljet neprekidno dulje od 2 godine.**PPK za Zonu 2. i 3. ne mogu ostvariti korisnici iz članka 26. stavak 8. ovih Općih uvjeta.* |
| ***1. 2. i 3.*** | *§   s prebivalištem odnosno boravištem neprekidno dulje od 2 godine na području Zone 1**§   osobe s invaliditetom sukladno članku 8. stavku 1. Zakona o povlasticama u prometu za zone 1., 2. i 3.* | *§   koji imaju sjedište na području Grada Dubrovnika i  obavljaju djelatnost primarne zdravstvene zaštite i to poslove zdravstvene njege u kući, patronažne posjete, palijativnu skrb i sanitetski prijevoz* |
| ***4.*** | *§   Korisnici PPK za:**-       Zonu 1., 2. i 3.**-       Zonu 2. i 3.* | *§   Korisnici PPK za:**-       Zonu 1., 2. i 3.**-       Zonu 2. i 3.* |

**Članak 9.**

U **članku 28.** Općih uvjeta u stavku 2. dodaje se rečenica koja glasi:

***„PPK može se izdati samo za osobni automobil namijenjen za prijevoz osoba, koje osim sjedala za vozača ima najviše šest sjedala ili za teretni automobil najveće dopuštene mase ispod ili jednako 3500 kg koje je namijenjeno za prijevoz tereta. Iznimno, PPK može se izdati za osobni automobil kategorije M1 kapaciteta sedam + jedno ili osam + jedno putničko mjesto, registrirano za prijevoz osoba s invaliditetom“.***

**Članak 10.**

U **članku 29.** Općih uvjeta, kako slijedi:

* **dodaje se novi stavak 1**. koji glasi:

**„*Parkiranje u Zoni 0. (izvanulična parkirališta: parkiralište Pile i Žičara-donji plato) moguće je isključivo******pod uvjetima i na način propisan člankom 23.a ovih Općih uvjeta.*“**

* dosadašnji **stavak 8. - briše se,**
* dosadašnji **stavci 1. do 7. - postaju stavci 1. do 8.**

**Članak 11.**

U **članku 36.** Općih uvjeta, u dijelu oznake primjenjivog propisa dodaje se i oznaka iz Narodnih novina br. „**145/24“.**

**Članak 12.**

U **članku 37.** Općih uvjeta, kako slijedi:

* u **stavku 1.** nakon riječi „*Odredbe članku 15. st. 4.*“ dodaju se riječi: „***i članka 23.a***“.
* u **stavku 1.** nakon riječi „*istaknutoj oznaci na tom parkiralištu*“ dodaju se riječi: „***izuzev iznimno ako je na takvom parkiralištu*** ***privremeno omogućen određeni oblik istovremenog korištenja prepaid usluge i drugih oblika plaćanja usluge iz članka 18. st. 2. ovih Općih uvjeta, a o čemu će korisnici prethodno biti obaviješteni na službenim mrežnim stranicama Isporučitelja usluge*** [**www.sanitat.hr**](http://www.sanitat.hr) ***te oznakom na samom parkiralištu.***
* **stavak 2.** – **briše se**.

**Članak 13.**

Ovi Izmjene i dopune Općih uvjeta objavit će se u Službenom glasniku Grada Dubrovnika, na mrežnim stranicama Grada Dubrovnika te na oglasnoj ploči i na mrežnim stranicama Isporučitelja usluge.

**Članak 14.**

Ovlašćuje se Isporučitelj komunalne usluge parkiranja donijeti pročišćeni tekst Općih uvjeta isporuke komunalne usluge parkiranja na uređenim javnim površinama na području Grada Dubrovnika.

**Članak 15.**

Ove Izmjene Općih uvjeta stupaju na snagu dan nakon dana objave u Službenom glasniku Grada Dubrovnika.

SANITAT DUBROVNIK d.o.o.

članica Uprave

**Klaudia Barčot**, v.r.

---------------------------

Broj: 01-67/3-25

Na ove Izmjene i dopune Općih uvjeta Gradsko vijeće Grada Dubrovnika dalo je suglasnost Odlukom Gradskog vijeća Grada Dubrovnika, KLASA: 363-01/25-09/04, URBROJ: 2117-1-09-25-05 od 28. 2. 2025.

Utvrđuje se da su ove Izmjene i dopune Općih uvjeta objavljene u Službenom glasniku Grada Dubrovnika na mrežnim stranicama Grada Dubrovnika, na oglasnoj ploči i na mrežnim stranicama Isporučitelja usluge.

**98**

Na temelju članka 30. Zakona o komunalnom gospodarstvu („Narodne novine“, broj 68/18, 110/18, 32/20, 145/24. - dalje u tekstu: Zakon) i članka 14. Izmjena i dopuna Općih uvjeta isporuke komunalne usluge parkiranja na uređenim javnim površinama na području Grada Dubrovnika, uz prethodno pribavljenu suglasnost Gradskog vijeća Grada Dubrovnika, KLASA: 363-01/25-09/04, URBROJ: 2117-1-09-25-05 od 28. veljače 2025. trgovačko društvo SANITAT DUBROVNIK d.o.o., Dubrovnik, Marka Marojice 5, OIB: 99080716453 (dalje u tekstu: Društvo), koje zastupa članica uprave Klaudia Barčot, utvrdilo je pročišćeni tekst *Općih uvjeta isporuke komunalne usluge parkiranja na uređenim javnim površinama na području Grada Dubrovnika*. Pročišćeni tekst obuhvaća Opće uvjete isporuke komunalne usluge parkiranja na uređenim javnim površinama na području Grada Dubrovnika („Službeni glasnik Grada Dubrovnika“, broj 9/23), Izmjene Općih uvjeta isporuke komunalne usluge parkiranja na uređenim javnim površinama na području Grada Dubrovnika („Službeni glasnik Grada Dubrovnika“, broj 7/24.), Izmjene Općih uvjeta isporuke komunalne usluge parkiranja na uređenim javnim površinama na području Grada Dubrovnika („Službeni glasnik Grada Dubrovnika“, broj 13/24.), te Izmjena i dopuna Općih uvjeta isporuke komunalne usluge parkiranja na uređenim javnim površinama na području Grada Dubrovnika („Službeni glasnik Grada Dubrovnika, broj 5/25.), u kojima je utvrđeno vrijeme njihova stupanja na snagu.

**OPĆI UVJETI**

**isporuke komunalne usluge parkiranja**

**na uređenim javnim površinama na području Grada Dubrovnika**

(Pročišćeni tekst)

**I.  OPĆE ODREDBE**

**Članak 1.**

Ovim Općim uvjetima isporuke komunalne usluge parkiranja na uređenim javnim površinama na području Grada Dubrovnika (u daljnjem tekstu: Opći uvjeti) uređuju se:

* uvjeti pružanja odnosno korištenja komunalne usluge parkiranja na uređenim javnim površinama na području Grada Dubrovnika (u daljnjem tekstu: usluga),
* međusobna prava i obveze isporučitelja usluge i korisnika usluge te
* način mjerenja, obračuna i plaćanja isporučene usluge.

**Članak 2.**

Isporučitelj usluge je trgovačko društvo SANITAT DUBROVNIK d.o.o., Dubrovnik, Marka Marojice 5, OIB: 99080716453 (dalje u tekstu: Društvo), u skladu s odredbama ovih Općih uvjeta te pozitivnim zakonskim i podzakonskim propisima te odlukama Grada Dubrovnika.

**II.  POJMOVI**

**Članak 3.**

Pojedini pojmovi, u smislu ovih Općih uvjeta, imaju sljedeće značenje:

1. „*usluga parkiranja na uređenim javnim površinama*“ je uslužna komunalna djelatnost koju obavlja Isporučitelj usluge, a koja podrazumijeva upravljanje tim površinama, njihovo održavanje, naplatu i kontrolu naplate parkiranja i drugih poslova s tim u vezi te obavljanje nadzora i premještanje parkiranih vozila na površinama javne namjene sukladno posebnim propisima.
2. *„javno parkiralište“* je uređena javna površina koja se koristi za parkiranje motornih vozila i/ili drugih cestovnih vozila s pripadajućom opremom koja je uređena i propisno označena kao ulično ili izvanulično parkiralište na kojem je uvedena naplata parkiranja i koja je označena odgovarajućom prometnom signalizacijom, informacijom o parkirališnoj zoni, cijenama parkiranja ovisno o vremenu parkiranja kao i načinu plaćanja parkiranja. Javno parkiralište u smislu ovih Općih uvjeta uključuje javne površine, nerazvrstane ceste i druge površina javne namjene za parkiranje vozila;
3. *„parkirališno mjesto“* je dio javnog parkirališta namijenjen parkiranju jednog vozila i označeno odgovarajućom prometnom signalizacijom;
4. *„rezervirano parkirališno mjesto“* je parkirališno mjesto što ga je odobrilo gradsko upravno tijelo nadležno za promet i namijenjeno određenom korisniku te označeno odgovarajućom prometnom signalizacijom;
5. *„parkirališna zona“* je dio javnog parkirališta na kojoj je uvedena naplata u određenom dijelu Grada Dubrovnika;
6. *„vozilo“* je osobni automobil i drugo motorno vozilo namijenjeno za prijevoz osoba koje osim sjedala za vozača ima najviše osam sjedala;
7. *„korisnik usluge“* (u daljnjem tekstu: „korisnik“) je osoba za koju je člankom 4. ovih Općih uvjeta određeno da se smatra korisnikom;
8. *„Isporučitelj usluge“* je trgovačko društvo koje obavlja komunalne djelatnosti na temelju odluke o povjeravanju obavljanja komunalne djelatnosti usluge parkiranja koju donosi predstavničko tijelo Grada Dubrovnika sukladno propisima o komunalnom gospodarstvu.

**Članak 4.**

*„Korisnikom usluge za vozila u vlasništvu fizičke osobe“* smatra se fizička osoba - vlasnik vozila koji je evidentiran u odgovarajućim evidencijama Ministarstva unutarnjih poslova Republike Hrvatske, prema registarskoj oznaci parkiranog vozila, a za vozila koja nisu evidentirana vlasnik vozila utvrđuje se na drugi način.

*„Korisnikom usluge za vozila u vlasništvu pravne osobe ili fizičke osobe-obrtnika ili fizičke osobe koja obavlja registriranu samostalnu djelatnost“* smatra se pravna osoba ili fizička osoba-obrtnik ili fizička osoba koja obavlja registriranu samostalnu djelatnost koja je vlasnik parkiranog vozila ili primatelj leasinga kojemu je vozilo prepušteno na korištenje na temelju pravnog posla - leasinga, evidentiran prema registarskoj oznaci vozila u odgovarajućim evidencijama Ministarstva unutarnjih poslova Republike Hrvatske, neovisno o osnovi temeljem koje je vozilo dano na korištenje.

Ukoliko korisnik usluge iz stavka 1) i 2) ovoga članka evidentiran kao takav u odgovarajućim evidencijama Ministarstva unutarnjih poslova Republike Hrvatske prema registarskoj oznaci parkiranog vozila, posjeduje valjanu ispravu (*npr. kupoprodajni ugovor ili darovni ugovor ili* *prodajni račun*) ovjerenu od strane javnog bilježnika odnosno temeljem koje je pravo vlasništva vozila prenio na treću osobu, a koju ispravu novi vlasnik vozila nije, sukladno obvezi iz članka 250. stavka 3. Zakona o sigurnosti prometa na cestama, u roku od 15 (slovima: petnaest) dana od dana stjecanja vozila dostavio Ministarstvu unutarnjih poslova Republike Hrvatske radi registracije vozila na svoje ime, istu je dužan dostaviti Isporučitelju usluge najkasnije u roku od 15 (slovima: petnaest) dana od dana dospijeća računa iz članka 24. stavka 2. ovih Općih uvjeta.

U slučaju dostave Isporučitelju usluge valjane isprave iz stavka 3. ovog članka u propisanom roku, korisnikom usluge, od datuma stjecanja vozila naznačenog u dostavljenoj ispravi, smatra se stjecatelj - novi vlasnik vozila iz predmetne isprave.

U slučaju da po primitku isprave iz stavka 3. ovog članka Isporučitelj usluge ocijeni kako postoji osnovana sumnja u vjerodostojnost te isprave, isti je ovlašten  postupak  radi naplate dospjelih neplaćenih tražbina s osnova korištenja usluge parkiranja na javnim parkiralištima Grada Dubrovnika pred nadležnim tijelom pokrenuti protiv vlasnika vozila koji je kao takav evidentiran u odgovarajućim evidencijama Ministarstva unutarnjih poslova Republike Hrvatske, prema registarskoj oznaci parkiranog vozila.

U slučaju vozila inozemne registarske oznake, za vozila koja nisu evidentirana ili se vode u evidencijama drugih tijela izvan Republike Hrvatske, vlasnik vozila utvrđuje se od tih nadležnih tijela, izravno od Isporučitelja usluge ili putem ovlaštenih posrednika, u svrhu ostvarenja naplate potraživanja po ovim Općim uvjetima.

**III. UVJETI PRUŽANJA ODNOSNO KORIŠTENJA USLUGE I MEĐUSOBNA PRAVA I**

 **OBVEZE ISPORUČITELJA I KORISNIKA USLUGE**

**Članak 5.**

Javna parkirališta mogu biti stalna ili privremena, ulična ili izvanulična.

Stalna javna parkirališta su parkirališta na kojima se parkiranje naplaćuje tijekom cijele kalendarske godine.

Privremena javna parkirališta na kojima se parkiranje naplaćuje tijekom privremene regulacije prometa, organizacije prigodnih manifestacija, priredbi i slično.

Ulična parkirališta su parkirališta posebno označena propisanom horizontalnom ili vertikalnom signalizacijom na kolniku i nogostupu na nerazvrstanim cestama u skladu s propisima o sigurnosti prometa te tehničkom dokumentacijom.

Izvanulična javna parkirališta su parkirališta koja se nalaze izvan kolnika, a označena su propisanom vertikalnom ili horizontalnom signalizacijom u skladu s ovim Općim uvjetima te primjenjivim propisima.

Javno parkiralište može biti uređeno kao otvoreno ili zatvoreno javno parkiralište.

Otvoreno javno parkiralište je parkiralište bez automatske ili poluautomatske kontrole ulaza i izlaza.

Zatvoreno javno parkiralište je parkiralište sa automatskom ili poluautomatskom kontrolom ulaza i izlaza odnosno kontrolom ulaza i izlaza putem ovlaštene osobe Isporučitelja komunalne usluge.

**Članak 6.**

Parkiranje na javnom parkiralištu s naplatom može biti s ograničenim ili neograničenim vremenom trajanja parkiranja.

**Članak 7.**

Javna parkirališta moraju imati oznaku:

* + parkirališne zone,
	+ dopuštenog trajanja parkiranja,
	+ vremena naplate parkiranja,
	+ visine naknade za parkiranje i
	+ načina naplate parkiranja.

Javna parkirališta s naplatom moraju biti označena prometnom signalizacijom u skladu s propisima o sigurnosti prometa na cestama i s važećim podzakonskim propisom kojim se propisuje namjena, vrsta, značenje, oblik, boja, dimenzije, karakteristike i postavljanje prometnih znakova, signalizacije i opreme na cestama, koje se koriste za cestovni promet. Ako to zakonom nije drugačije propisano parkirališno mjesto na javnim parkiralištima označava se bijelom horizontalnom signalizacijom.

**Članak 8.**

Javna parkirališta s naplatom razvrstavaju se u 5 (pet) parkirališnih zona.

Oznaka za:

* + zonu 0. je crvene boje,
	+ zonu 1. je ljubičaste boje,
	+ zonu 2. je zelene boje,
	+ zonu 3. je žute boje,
	+ zonu 4. je plave boje.

**Članak 9.**

**Zona 0. (crvena) – 708200**obuhvaća sljedeće područje:

|  |  |
| --- | --- |
| *izvanulična parkirališta:* | Iza Grada (parkiralište Pile),Žičara-donji plato  |
| *ulična parkirališta:* | -  |

**Zona 1. (ljubičasta) – 708201 (poslovna zona)**obuhvaća sljedeće područje:

|  |  |
| --- | --- |
| *izvanulična parkirališta:* | -  |
| *ulična parkirališta:* | Dr Ante Starčevića, (sjeverna strana od k.br. 16 do k.br 20 i južna strana od k.br 7 do k.br 11), Vukovarska (parkiralište nasuprot k.br 14, te južna strana ulice na dijelu od k.br 17 do k.br. 21), Vukovarska spojna (zapadna strana od spoja s ulicom Dr. Ante Starčevića do k.br 15 i istočna strana ulice na dijelu od spoja s ulicom Dr. Ante Starčevića do spoja s Vukovarskom ulicom), Obala Stjepana Radića te dio ulice kod k.br. 26, južna strana ulice od k.br 26 do k.br 36 te parkiralište nasuprot Jadrolinije), Nikole Tesle (parking uz robnu kuću Minčeta od spojne ceste iza zgrade Grawe do spoja s ulicom Ante Starčevića) |

**Zona 2. (zelena) – 708202**obuhvaća sljedeće područje:

|  |  |
| --- | --- |
| *izvanulična parkirališta:* | Tenis-Tabor, Kolorina, ispod tvrđave Minčeta, Žičara-gornji plato  |
| *ulična parkirališta:* | Ulica Branitelja Dubrovnika (sjeverna strana od raskrižja Dom zdravlja do k.br. 2 te južna strana na dijelu od k.br 19 do k.br 23), Zagrebačka (sjeverna strana dio od k.br 4 do Strme ulice, od k.br. 28 dok.br 34, te dio od k.br. 38A do k.br 50), Marija Perića (parking na sjevernoj strani spoj s Zagrebačkom ulicom, te parking na južnoj strani od spoja s Zagrebačkom ulicom do k.br 2), Petra Krešimira IV (sjeverna strana od k.br 9 do k.br 11, od k.br 17 do k.br 55, odnosno do spoja s ulicom Dubrovačkog odreda, te dio ulice od k.br 42 do autobusnog stajališta na Viktoriji), Frana Supila (sjeverna strana parking uz zgradu Gimnazije, te dio od k.br 9 do k.br 15, od Župske ulice do k.br 41, i od k.br 47 do k.br 55, južna strana ulice dio od k.br 1 do k.br 3, dio od k.br 11 do k.br 15 i dio od k.br 19 do k.br 21), Vlaha Bukovca (parkiralište kod crkve), Iza Grada (sjeverna strana ulice dio od ulaza Ploče do autobusne stanice prije parkinga Žičara, te od parkinga Žičara do spojne ceste Zagrebačka - Iza grada, i južna strana ulice dio ulaza u parking Žičara pa do ulaza u parking Tenis), Don Frana Bulića (sjeverna i južna strana kod k.br 4, te istočna strana kod ulaza u park Gradac). |

**Zona 3. (žuta) - 708203**obuhvaća sljedeće područje:

|  |  |
| --- | --- |
| *izvanulična parkirališta:* | parkiralište uz Šetalište Kralja Zvonimira, parkiralište uz ulicu Iva Dulčića kod k.br 12, parkiralište uz dječje igralište u ulici Josipa Kosora, parkiralište ispod igrališta na Montovjerni, parkiralište ispod nadvožnjaka na Splitskom putu, novo parkiralište u ulici generala Janka Bobetka (između Čilipske i Rožatske ulice),  parkiralište uz zgradu "Solidarnosti"  na dijelu između k.br 29 i k.br 33 ulice Iva Vojnovića i dijelu između k.br 2 i k.br 4 ulice Josipa Kosora, parkiralište kod područne škole Montovjerna,  parkiralište uz nogometno igralište Lapad na dijelu nasuprot k.br 3 i k.br 5 ulice Ivana Meštrovića),  parkiralište između ulice Kneza Domagoja i Eugena Kumičića  |
| *ulična parkirališta:* | Nikole Tesle sjeverna strana od k.br 3 do k.br 14 i južna strana od k.br 10 do k.br 14), Obala Stjepana Radića sjeverna strana parking prostor ispred k.br. 25, Obala Pape Ivana Pavla Drugog (južna strana od k.br 9 do k.br 15), Andrije Hebranga (sjeverna strana dio uz k.br 118, te dio 50 m sjeverno od spoja s ulicom Ivana Gorana Kovačića pa do k.br 130, južna strana 30 m zapadno od spoja s Pridvorskom ulicom pa do k.br 5, parkiralište nasuprot spoja sa Sinjskom ulicom, parkiralište uz k.br 53 i 53a, i parkiralište iznad OŠ Gruž), Kralja Tomislava (sjeverna i južna strana na potezu od k.br 2 do k.br 11, Iva Vojnovića (sjeverna strana od Kotorske ulice do k.br 26 i od spoja s ulicom Marka Marojice do k.br 74, južna strana od Kotorske do k.br 11a, od k.br 23 do k.br 83), Pera Čingrije (južna strana od spoja s ulicom Lieicheinsteinov put od k.br 3), Vladimira Nazora (južna strana kod k.br 1), Između tri crkve, Uz Batalu (južni dio od k.br 1 do k.br 25 i od k.br 28 do k.br 34), Miljenka Bratoša (južna strana od spoja s Ivana Zajca do k.br 3 i od k.br 5 do spoja s ulicom Kneza Domagoja), Žrtava s Dakse (sjeverna strana od k.br 22 do zgrade „Ingra“),  Masarykov put (zapadna strana od Šetališta kralja Zvonimira do ulice Žrtava s Dakse), Kneza Branimira (južna strana od k.br. 33 do k.br. 51), Bana Jelačića (južna strana od k.br 7 do 9, te od k.br 55 do 59), Od Svetog Mihajla (parking kod k.br 37a), Lapadska obala, Iva Dulčića (između k.br 136 i k.br 140), Vatroslava Lisinskog (južna strana od k.br 2 do k.br 6), Ivana Zajca (istočna strana od spoja s Lapadskom obalom do k.br 4), Put od Republike (zapadna strana od spoja s Vukovarskom ulicom pa u dužini od 40 metara južno), Mihajla Hamzića (sjeverna strana od k.br 3 do k.br 9) i Kardinala Stepinca (južna strana od k.br 27 do k.br 3), Ulica branitelja Dubrovnika (sjeverna strana od raskrižja Dom zdravlja do k.br.2), ulica Liechtensteinov put ispred k.br. 3., ulica dr. Ante Šercera od raskrižja s ulicom Antun Kazali do raskrižja s ulicom fra Filipa Grabovca, te ulica Obala Ante Starčevića u naselju Zaton.  |

**Zona 4. (plava)** obuhvaća sljedeće područje:

|  |  |
| --- | --- |
| *izvanulična parkirališta:* | Gradac  |
| *ulična parkirališta:* | - |

**IV.  UGOVOR O ISPORUCI USLUGE**

**Članak 10.**

U slučaju da ovim Općim uvjetima nije drugačije određeno, parkiranjem vozila na javnom parkiralištu korisnik javnog parkirališta sklapa s Isporučiteljem usluge *Ugovor o isporuci komunalne usluge parkiranja*, prihvaćajući ove Opće uvjete.

**Članak 11.**

Ugovorom iz članka 10. ovih Općih uvjeta isključeno je čuvanje vozila te odgovornost za nestanak, uništenje, oštećenje ili krađu vozila, osim ako zakonom ili drugim propisom nije drugačije propisano.

**V. NAČIN MJERENJA, OBRAČUNA I PLAĆANJA ISPORUČENE USLUGE PARKIRANJA**

**Članak 12.**

Parkiranje na javnom parkiralištu s naplatom može biti s ograničenim ili neograničenim vremenom trajanja parkiranja.

**Članak 13.**

Parkiranjem na javnom parkiralištu s naplatom korisnik i Isporučitelj usluge sklapaju Ugovor o isporuci komunalne usluge parkiranja u trajanju od jednog sata.

Iznimno od stavka 1. ovoga članka, korisnik može sklopiti s Isporučiteljem usluge Ugovor o isporuci komunalne usluge parkiranja korištenjem jednoga parkirališnog mjesta u trajanju duljem od jednog sata.

**Članak 14.**

Korisnik je dužan koristiti javno parkiralište na način da vozilo parkira unutar označenog parkirališnog mjesta. U slučaju da korisnik parkira vozilo na način da zauzme 2 (slovima: dva) ili više parkirališna mjesta, isti je dužan kupiti dvije ili više parkirnih karata, ovisno o broju mjesta koja je korisnik zauzeo.

Vozilo parkirano unutar označenog parkirališnog mjesta smatra se vozilo koje je cijelim obujmom karoserije unutar označenog parkirališnog mjesta.

***a)    Parkirališna karta***

**Članak 15.**

Za korištenje javnih parkirališta korisnik mora imati valjanu parkirališnu kartu.

Valjana parkirališna karta je ona karta koja je plaćena za:

* + 1. parkirališnu zonu u kojoj se koristi usluga parkiranja;
		2. vrijeme korištenja parkiranja, odnosno za razdoblje na koje je sklopljen *Ugovor o isporuci komunalne usluge parkiranja*;
		3. vozilo registarske oznake koja je ispisana na karti, kada se karta kupuje za određeno vozilo.

Za parkiranje na javnim parkiralištima plaća se naknada:

* + u zoni 0. svakim danom od 0:00 do 24:00 sata;
	+ u zoni 1. (poslovna zona) svakim danom od 06:00 do 22:00 sata;
	+ u zoni 2. svakim danom od 0:00 do 24:00 sata
	+ u zoni 3. svakim danom od 06:00 do 22:00 sata;
	+ u zoni 4. svakim danom od 00:00 do 24:00 sata.

Za parkiranje:

* + u Zoni 0. na izvanuličnom parkiralištu: Iza Grada (parkiralište Pile) i Žičara-donji plato, moguće je plaćanje isključivo putem web platforme – *prepaidom* (članak 18. stavak 2. podtočka 4. ovih Općih uvjeta).
	+ u Zoni 2. i u Zoni 4. pravo na korištenje javnih parkirališta imaju isključivo nositelji parkirališnih karata iz članka 25. ovih Općih uvjeta.

Korištenje Zone 1. (poslovne zone), moguće je:

* + radnim danom od 6:00 do 16:00 sati
	+ subotom od 6:00 do 12:00 sati,

uz vremensko ograničenje trajanja parkiranja na najviše 120 minuta.

Korištenje Zone 1. (poslovne zone) moguće je:

* + radnim danom od 16:00 do 22:00 sata,
	+ subotom od 12:00 do 22:00 sata,
	+ nedjeljom od 6:00 do 22:00 sata

bez vremenskog ograničenja trajanja.

**Članak 16.**

Parkirališna karta se može izdati u materijaliziranom i nematerijaliziranom obliku.

Materijalizirana karta izdaje se na papiru ili drugom odgovarajućem mediju.

Nematerijalizirana karta izdaje se kao potvrda u elektroničkom obliku.

Izgled i sadržaj parkirališnih karata za parkiranje na javnim parkiralištima određuje Isporučitelj usluge uz suglasnost gradskoga upravnog odjela nadležnog za promet.

***b)    Vrste parkirališnih karata***

**Članak 17.**

Parkirališna karta izdaje se kao:

* + satna,
	+ višesatna,
	+ dnevna,
	+ tjedna,
	+ mjesečna i
	+ godišnja karta za određenu parkirališnu zonu.

***Satna karta***

**Članak 18.**

Satna karta je potvrda sklapanja *Ugovora o isporuci komunalne usluge* *parkiranja*u trajanju korištenja usluge parkiranja od jednog sata.

Korisnik javnog parkirališta može kupiti satnu kartu:

* + na parkirališnom automatu,
	+ mobilnim telefonom (m-parking) sukladno pravilima i ograničenjima mobilnih teleoperatera,
	+ mobilnim telefonom (mobilne/web aplikacije),
	+ putem web platforme (*prepaid*),
	+ na ovlaštenim prodajnim mjestima,
	+ na blagajni Isporučitelja usluge.

***Višesatna karta***

**Članak 19.**

Pod višesatnom kartom u punom trajanju podrazumijeva se karta koja važi od trenutka izdavanja naloga za plaćanje od strane ovlaštene osobe Isporučitelja usluge do tog istog vremena u sljedećem danu, sukladno cjeniku koji donosi Isporučitelj usluge, osim ukoliko je korisnik javnog parkirališta po preuzimanju naloga za izdavanje višesatne karte u punom trajanju izdanog od ovlaštene osobe Isporučitelja usluge ne zamijeni za zamjensku višesatnu kartu čiji iznos obuhvaća stvarno korišteno vrijeme usluge parkiranja (*umnožak cijene satne karte parkiranja u određenoj zoni i sati od izdavanja višesatne karte do plaćanja iste*) uvećan za fiksni iznos naknade propisane Cjenikom Isporučitelja usluge na ime troškova rada ovlaštene osobe Isporučitelja usluge na terenu (materijalni trošak izdavanja karte, trošak obrade podataka i ostali troškovi).

Budući da Isporučitelj usluge ima pravo potraživati isplatu cijene usluge za vrijeme koje je usluga korištena, ukoliko je vozilo korisnika parkirano i nakon isteka vremena iz stavka 1. ovoga članka te nije plaćena usluga, istome se pored već izdane višesatne karte izdaje i nova višesatna karta koja važi od trenutka isteka ranije pune višesatne karte do tog istog vremena u sljedećem danu, sukladno Cjeniku Isporučitelja usluge.

U slučaju iz stavka 2. ovoga članka korisnik usluge mora platiti raniju punu višesatnu kartu, a kasniju višesatnu kartu ima pravo zamijeni za zamjensku višesatnu kartu čiji iznos obuhvaća stvarno korišteno vrijeme usluge parkiranja u zadnjem danu korištenja parkinga (umnožak cijene satne karte parkiranja u određenoj zoni i sati od izdavanja zadnje višesatne karte do plaćanja iste) uvećan za fiksni iznos naknade propisane Cjenikom Isporučitelja usluge na ime troškova rada ovlaštene osobe Isporučitelja usluge na terenu (materijalni trošak izdavanja karte, trošak obrade podataka i ostali troškovi).

Višesatna karta u punom trajanju iz stavka 1. - 3. ovoga članka, za razliku od zamjenske višesatne karte, ne uvećava se za fiksni iznos naknade propisane Cjenikom Isporučitelja usluge na ime troškova rada ovlaštene osobe Isporučitelja usluge na terenu (materijalni trošak izdavanja karte, trošak obrade podataka i ostali troškovi) niti je taj iznos obuhvaćen cijenama višesatna karte u punom trajanju sukladno Cjeniku koji donosi Isporučitelj usluge.

Korisnik mogućnost iz stavka 1. ovoga članka može ostvariti putem mobilne/web aplikacije, na ovlaštenim prodajnim mjestima i/ili na blagajni Isporučitelja usluge.

Odredbe ovoga članka na odgovarajući način primjenjuju se i u slučaju okolnosti iz članka 14. ovih Općih uvjeta na način da se višesatna karta izdaje za svako od parkirališnih mjesta koja su zauzeta, a za koje nije kupljena parkirna karta.

***Dnevna karta***

**Članak 20.**

Dnevna karta vrijedi od trenutka kupnje do istog vremena sljedećeg dana sukladno cjeniku koji donosi Isporučitelj usluge.

Korisnik javnog parkirališta može kupiti dnevnu kartu:

* + na parkirališnom automatu,
	+ putem mobilne/web aplikacije,
	+ na ovlaštenim prodajnim mjestima,
	+ na blagajni Isporučitelja usluge.

***Tjedna, mjesečna i godišnja karta***

**Članak 21.**

Tjedne, mjesečne i godišnje karte predstavljaju potvrde sklapanja *Ugovora o isporuci komunalne usluge* *parkiranja*u određenom vremenu trajanja korištenja usluge parkiranja koji može biti tjedni, mjesečni ili godišnji.

Tjedna, mjesečna i godišnja karta vrijede od trenutka kupnje i završavaju:

* + protekom istog vremena koje odgovara vremenu kupnje nakon sedam dana u slučaju tjedne karte, odnosno
	+ protekom istog vremena koje odgovara vremenu kupnje sljedećeg mjeseca odnosno godine koji po svom broju odgovara danu kada je karta kupljena u slučaju mjesečne odnosno godišnje karte.

Korisnik javnog parkirališta može kupiti tjednu kartu:

* + na parkirališnom automatu,
	+ putem mobilne/web aplikacije
	+ na ovlaštenim prodajnim mjestima,
	+ na blagajni Isporučitelja usluge.

Korisnik javnog parkirališta može kupiti mjesečnu kartu:

* + putem mobilne/web aplikacije
	+ na ovlaštenim prodajnim mjestima,
	+ na blagajni Isporučitelja usluge.

Korisnik javnog parkirališta može kupiti godišnju kartu:

* + putem mobilne/web aplikacije
	+ na ovlaštenim prodajnim mjestima,
	+ na blagajni Isporučitelja usluge.

***c)    Načini kupnje parkirališnih karata***

**Članak 22.**

Kupnja parkirališne karte **na parkirališnom automatu** podrazumijeva izdavanje elektronske karte u nematerijaliziranom obliku i računa za istu.

Kupnja parkirališne karte **mobilnim telefonom**(m-parking) obavlja se elektronički. Za plaćeno parkiranje koje je prihvaćeno i evidentirano u informacijskom sustavu Isporučitelja usluge  ne  izdaje  se tiskana parkirališna karta, nego korisnik zaprima SMS potvrdu o plaćenoj parkirališnoj karti. Broj na koji je potrebno poslati SMS poruku, u tekstu koje je potrebno navesti registracijski broj korisnikovog vozila, mora jasno biti istaknut na vertikalnoj parkirališnoj signalizaciji. Broj na koji je potrebno poslati SMS poruku određen je po zoni parkiranja i naveden u svaku pojedinu zonu u članku 9. ovih Općih uvjeta.

Kupnja parkirališne karte **mobilnim telefonom**(mobilnom/web aplikacijom) obavlja se elektronički. Podrazumijeva plaćanje cijene putem aplikacije na mobitelu te korisnik po uplati prima obavijest da je plaćanje prihvaćeno.

Kupnja parkirališne karte putem **web platforme (*prepaid*)**obavlja se elektronički putem elektroničke poveznice (linka): **prepaidparking.sanitat.hr**.Podrazumijeva prethodnu rezervaciju termina parkiranja i plaćanje cijene uplatom putem Internet aplikacije prije početka korištenja usluge parkiranja te korisnik po uplati prima obavijest da je plaćanje prihvaćeno. Isporučitelj usluge može posebnom uputom i/ili smjernicama dodatno korisnicima pojasniti uvjete kupnje parkirališne karte putem web platforme (prepaida).

Kupnja parkirališne karte **na ovlaštenim prodajnim mjestima** podrazumijeva istodobno plaćanje i preuzimanje parkirališne karte u nematerijaliziranom obliku i računa za istu.

Kupnja parkirališne karte **na blagajni Isporučitelja usluge** podrazumijeva istodobno plaćanje i preuzimanje parkirališne karte u materijaliziranom obliku. Isporučitelj usluge uvjete prodaje na blagajni ističe jasno, vidljivo i čitljivo pri čemu posebne uvjete prodaje odobrava za pojedine vrste parkirališne karte sukladno ovim Općim uvjetima, pojedine skupine korisnika i/ili pojedine oblike plaćanja (uključujući način plaćanja i ograničenja u vidu istog). Isporučitelj usluge oblike i način plaćanja, bezgotovinski i gotovinski, određuje pridržavajući se odredbi primjenjivih propisa i postupanjem u dobroj vjeri temeljem preporuka Europske komisije br. 2010/191/EU.

Iznimno od prethodnog stavka ovoga članka na privremenim javnim parkiralištima korisnik parkirališta može kupiti parkirališnu kartu od osobe koju ovlasti Isporučitelj usluge.

Na zatvorenom javnom parkiralištu s automatskom ili poluautomatskom kontrolom ulaza i izlaza odnosno kontrolom ulaza i izlaza putem ovlaštene osobe Isporučitelja komunalne usluge, kupnja karte podrazumijeva rezervaciju termina parkiranja i plaćanje parkirališne karte i to putem web platforme (prepaida) - elektroničke poveznice (linka): prepaidparking.sanitat.hr.

***d)    Vrijeme i obveza kupnje i isticanja parkirališne karte***

**Članak 23.**

Osim u slučaju iz članka 23.a ovih Općih uvjeta korisnik  javnog parkirališta dužan je u roku od 10 (slovima: deset) minuta od parkiranja vozila kupiti parkirališnu kartu u nematerijaliziranom obliku odnosno parkirališnu kartu u materijaliziranom obliku istaknuti na vozilu tako da Isporučitelj usluge može provjeriti njezinu valjanost u skladu sa člankom 15. stavak 2. ovih Općih uvjeta.

Ako korisnik javnog parkirališta ne kupi parkirališnu kartu u nematerijaliziranom obliku odnosno ne istakne parkirališnu kartu u materijaliziranom obliku u roku iz stavka 1. ovog članka ili je istakne tako da se ne može provjeriti njezina valjanost, smatrat će se da nema valjanu parkirališnu kartu.

Ako korisnik javnog parkirališta nema valjanu parkirališnu kartu, smatrat će se da je preuzeo višesatnu parkirališnu kartu u punom trajanju.

U slučaju iz stavaka 2. ovoga članka, osoba koju ovlasti Isporučitelj usluge ostavit će višesatnu  kartu u punom trajanju s nalogom za plaćanje na vozilu, koju je korisnik dužan platiti u roku od 8 (slovima: osam) dana od dana izdavanja te karte.

Ukoliko korisnik višesatnu kartu u punom trajanju želi zamijeniti za zamjensku višesatnu kartu čiji iznos obuhvaća stvarno korišteno vrijeme usluge parkiranja (*umnožak cijene satne karte parkiranja u određenoj zoni i sati od izdavanja višesatne karte do trenutka plaćanja iste*) uvećan za fiksni iznos naknade na ime troškova rada ovlaštene osobe Isporučitelja usluge na terenu isto je u mogućnosti učiniti plaćanjem putem mobilne/web aplikacije, na ovlaštenim prodajnim mjestima ili blagajni Isporučitelja usluge.

Višesatna karta u punom trajanju s nalogom za plaćanje ostavljena na način iz stavka 5. ovoga članka smatra se uredno dostavljenom i kasnija oštećenja ili uništenja ne utječu na valjanost dostave i ne odgađaju plaćanje.

**Članak 23.a**

Parkiranje u Zoni 0. (izvanulična parkirališta: parkiralište Pile i Žičara-donji plato) moguće je isključivo uz prethodnu rezervaciju termina parkiranja i plaćanje putem web platforme – prepaidom (članak 18. stavak 2. podstavak 4. ovih Općih uvjeta).

Kupnja parkirališne karte iz stavka 1. ovoga članka uključuje istovremeno i kumulativnu obvezu:

* + rezervacije termina parkiranja te
	+ upisa registarske oznake vozila na kojeg se plaćena naknada odnosi.

Naknadna promjena plaćenog termina moguća je jednom, najkasnije do 24 sata prije namjeravanog termina parkiranja za kojeg se uplata odnosi i to isključivo pod uvjetom da postoje slobodni termini za traženu promjenu.

U slučaju da ne postoje slobodni termini za traženu promjenu u istoj kalendarskoj godini, korisnik usluge ima pravo podnijeti zahtjev za povrat uplaćenog iznosa, pod uvjetom da je zahtjev za povrat uplaćenog iznosa podnesen najkasnije 30 dana prije dana za koji je plaćen termin.

U slučaju ispunjenih uvjeta za povrat uplaćenog iznosa, korisnik usluge snosi manipulativne troškove banke koji nastaju predmetnim transferom/povratom novca.

U slučaju da se parkiranje ne obavi u rezerviranom terminu korisnik usluge nema pravo na povrat uplaćenog iznosa.

U slučaju da se parkiranje na temelju rezervacije termina parkiranja i uplate iz stavka 1. ovoga članka, ne obavi na dan rezerviranog termina i to iz razloga što su nastupile okolnosti izvanrednih događaja korisnik usluge ima pravo na povrat uplaćenog iznosa, pod uvjetom da je Upravni odjel Grada Dubrovnika nadležan za promet utvrdio nastanak takvog izvanrednog događaja.

Parkirališna karta iz stavka 1. ovoga članka izdaje se samo za jedan ulazak vozilom (*za koji je upisana registarska oznaka prilikom rezervacije termina parkiranja*) na predmetno parkiralište neovisno o trajanju termina parkiranja za kojeg je prethodno izvršena rezervacija i kupnja parkirališne karte. Napuštanjem parkirališnog mjesta prije isteka tog rezerviranog termina pakiranja odnosno izlaskom vozila za kojeg je kupljena parkirališna karta sa zatvorenog parkirališnog mjesta parkiranja smatra se da je korisnik iskoristio parkirališnu kartu u cijelosti za taj rezervirani termin parkiranja odnosno odustao od njenog korištenja te istome ne pripada pravo na povrat eventualno više plaćenog iznosa po bilo kojem osnovu.

Ako korisnik javnog parkirališta u Zoni 0. (crvena boja) na izvanuličnim parkiralištima (parkiralište Pile i Žičara-donji plato)

* + nema valjanu parkirališnu kartu
	+ i/ili mu je isteklo vrijeme za koje je putem web platforme (prepaid) kupljena parkirališna karta,

za daljnji boravak na tom parkiralištu izvan termina parkiranja za kojeg je parkirališna karta kupljena putem web platforme – prepaidom smatrat će se da je s Isporučiteljem usluge sklopio ugovor o korištenju jednog parkirališnog mjesta uz korištenje višesatne karte u punom trajanju sukladno Cjeniku koji donosi Isporučitelj usluge, koju nije moguće zamijeniti za zamjensku višesatnu kartu čiji iznos obuhvaća stvarno korišteno vrijeme usluge parkiranja uvećan za fiksni iznos naknade propisane Cjenikom Isporučitelja usluge na ime troškova rada ovlaštene osobe Isporučitelja usluge na terenu (materijalni trošak izdavanja karte, trošak obrade podataka i ostali troškovi).

**Članak 24.**

Višesatnu karta u punom trajanju s nalogom za plaćanje korisnik javnog parkirališta s naplatom dužan je platiti u roku od 8 (slovima: osam) dana od dana izdavanja te karte.

Ako korisnik javnog parkirališta s naplatom ne plati izdanu višesatnu kartu u punom trajanju s nalogom za plaćanje  u roku od 8 dana od dana izdavanja te karte, Isporučitelj usluge dostaviti  će mu na adresu prebivališta evidentiranu u odgovarajućoj evidenciji Ministarstva unutarnjih poslova račun sa specifikacijom korištene usluge parkiranja zajedno sa opomenom za neplaćanje.

Ako korisnik parkiranja i po primitku računa i opomene iz prethodnog stavka ne podmiri obvezu iz stavka 1. ovog članka u rokovima dospijeća naznačenim u računu, Isporučitelj usluge pokrenut će protiv njega, a u svoje ime i za svoj račun, postupak naplate sukladno propisima.

Odredbe ovoga članka na odgovarajući način primjenjuju se i za slučaj okolnosti iz članka 19. stavak 2. ovoga članka.

**VI. POVLAŠTENA PARKIRALIŠNA KARTA**

**Članak 25.**

Pravo na korištenje javnih parkirališta pod povlaštenim uvjetima (dalje u tekstu: PPK) imaju korisnici koje ostvaruju trajnu vezu s gradom Dubrovnikom, na način da su trajno nastanjeni i/ili registrirani na području grada Dubrovnika i/ili u okruženju koje kontinuirano gravitira gradu Dubrovniku kao administrativnom središtu Dubrovačko-neretvanske županije. Pravo se omogućuje korisnicima u javnom interesu u svrhu kontinuiranog zadovoljavanja potreba od životnog značenja za stanovništvo na području grada Dubrovnika i susjednih jedinica lokalne samouprave glede njihovih prava i obveza vezanih za obiteljske, profesionalne, ekonomske, socijalne, kulturne i druge životne interese. Stoga je neophodno omogućiti korištenje PPK i dostupnost parkirališnih mjesta. Navedeno pravo se po svom sadržaju i značenju ostvaruje sukladno načelima komunalnog gospodarstva i to: zaštite javnog interesa (*zaštita pojedinačnih interesa na način koji nije u suprotnosti i na štetu javnog interesa*), neprofitnosti, supsidijarnosti (*obavljanje komunalne usluge parkiranja osigurava se na razini koja je najbliža korisnicima*); isporuka komunalne usluge parkiranja obavlja se na način i pod uvjetima koji su prilagođeni potrebama lokalne zajednice kroz univerzalnost i jednakost pristupa; u obavljanju ove uslužne komunalne djelatnosti postupa se na učinkovit, ekonomičan i svrhovit način uz najmanje troškove za korisnike (*načelo ekonomičnosti i učinkovitosti*); a obavljanje komunalne usluge obavlja se uz najprihvatljivije uvjete za život i zdravlje korisnika komunalnih usluga te najprihvatljivije uvjete za prostor, okoliš, kulturna dobra i održivi razvitak na način koji ne može štetiti pravima i pravnim interesima korisnika (*načelo sigurnosti*); zaštite ugroženih kategorija građana i prihvatljivosti cijene komunalnih usluga, a što sve predstavlja nezamjenjiv uvjet života i rada u ovoj lokalnoj zajednici kako bi neposredno ostvarile potrebe građana. Isto time daje objektivno i razumno opravdanje odnosno legitiman cilj te razuman omjer između korištenog načina kroz pravo na povlaštenu parkirališnu kartu i cilja koji se omogućavanjem navedenog prava želi postići.

Izgled i sadržaj PPK određuje Isporučitelj usluge parkiranja uz suglasnost upravnog odjela nadležnog za promet.

**Članak 26.**

Pravo na PPK ima fizička osoba koja:

* + - ima prebivalište odnosno boravište neprekidno dulje od 2 (dvije) godine na području/ima kako je određeno Tablicom u stavku 9. ovoga članka, što dokazuje osobnom iskaznicom ili uvjerenjem Ministarstva unutarnjih poslova o prebivalištu odnosno boravištu sukladno Zakonu o prebivalištu odnosno Zakonu o državljanima država članica Europskog gospodarskog prostora i članovima njihovih obitelji;
		- ima vozilo registrirano na svoje ime ili u leasingu, što dokazuje važećom prometnom dozvolom

Pravo na PPK ima osoba s invaliditetom koja:

* + - ima prebivalište ili boravište na području grada Dubrovnika, općine Konavle, Župa dubrovačka, Dubrovačko primorje ili općine Ston, Janjina, Trpanj i Mljet, što dokazuje osobnom iskaznicom ili uvjerenjem Ministarstva unutarnjih poslova o prebivalištu odnosno boravištu sukladno Zakonu o prebivalištu odnosno Zakonu o državljanima država članica Europskog gospodarskog prostora i članovima njihovih obitelji,
		- nositelj je prava na Europsku parkirališnu kartu za osobe s invaliditetom na temelju Zakona o povlasticama u prometu
		- ima vozilo:
	1. registrirano na svoje ime ili u leasingu, što dokazuje važećom prometnom dozvolom

ili

* 1. registrirano na roditelja ili skrbnika osobe s invaliditetom odnosno koji oni koriste na temelju ugovora o leasingu, a služi za prijevoz maloljetne osobe ili osobe lišene poslovne sposobnosti.

ili

* 1. registrirano na bračnog ili izvanbračnog druga ili srodnika u uspravnoj i pobočnoj liniji do četvrtog stupnja, odnosno koje vozilo koristi na temelju ugovora o leasingu.

Pravo na PPK iz stavka 2. ovoga članka može se izdati najviše za dva (2) vozila po nositelju prava na Europsku parkirališnu kartu za osobe s invaliditetom iz stavka 2. podstavak 2. ovoga članka.

Pravo na PPK ima invalid Domovinskog rata:

* + - koji ima prebivalište ili boravište na području grada Dubrovnika ili općine Konavle, Župa dubrovačka, Dubrovačko primorje ili općine Ston, Janjina, Trpanj i Mljet
		- ima vozilo:
	1. registrirano na svoje ime ili u leasingu, što dokazuje važećom prometnom dozvolom

ili

* 1. registrirano na bračnog ili izvanbračnog druga ili srodnika u uspravnoj i pobočnoj liniji do četvrtog stupnja odnosno koji oni koriste na temelju ugovora o leasingu, ali ne više od dva (2) vozila.

Pravo na PPK ima fizička osoba:

* + - muškarac koji je dobrovoljni darovatelji krvi sa preko 35 (trideset pet) puta darovanom krvi i žena koja je dobrovoljni darovatelji krvi sa preko 25 (dvadeset pet) puta darovanom krvi, a koji imaju prebivalište na području grada Dubrovnika i na području općina Konavle, Župa dubrovačka, Dubrovačko primorje ili općine Ston, Janjina, Trpanj i Mljet
		- ima vozilo registrirano na svoje ime ili u leasingu, što dokazuje važećom prometnom dozvolom.

Osobe iz stavka 2, 3. i 4. ovog članka postojanje uvjeta za izdavanje povlaštene karte dokazuju valjanim ispravama izdanim od strane nadležnih tijela.

Pravo na PPK kartu ima pravna osoba, fizička osoba-obrtnik, fizička osoba registrirana za obavljanje samostalne djelatnosti koja:

* + - ima sjedište i/ili poslovnu jedinicu koje/a je registrirano/a na području kako je određeno Tablicom u stavku 9. ovoga članka, neprekidno dulje od 2 (dvije) godine, što dokazuje odgovarajućom ispravom.
		- ima vozilo registrirano na ime pravne osobe, fizičke osobe-obrtnika, fizičke osobe registrirane za obavljanje samostalne djelatnosti ili u leasingu, što dokazuje važećom prometnom dozvolom, te čije dimenzije (vozila) ne smiju prelaziti dimenzije obilježenog parkirališnog mjesta.

PPK na način iz stavka 7. ovoga članka ne mogu ostvariti:

* + pravne i fizičke osobe-obrtnici i fizičke osobe registrirane za obavljanje samostalne djelatnost, koje obavljaju djelatnost car sharinga (zajedničko korištenje električnih automobila) te
	+ pravne i fizičke osobe-obrtnici i fizičke osobe registrirane za obavljanje samostalne djelatnost koje obavljaju djelatnost javnog prijevoza putnika i tereta u unutarnjem cestovnom prometu (*uključivo autotaksi prijevoza*),

budući da je istima korištenje parkirališnih mjesta moguće na način propisan odredbama članka 30. ovih Općih uvjeta sukladno primjenjivoj odluci Grada Dubrovnika kojom se reguliraju javna parkirališta i/ili drugim odlukama Grada Dubrovnika kojima se regulira zaustavljanje i parkiranje vozila i/ili nije primjenjivo sukladno veličini vozila i dimenzijama obilježenog parkirališnog mjesta.

U **Tablici**je naznačeno pravo i mogućnosti izdavanja i korištenja PPK ovisno o parkirališnim zonama iz ovih Općih uvjeta:

|  |  |  |
| --- | --- | --- |
|   | **Fizičke osobe** | **Pravne osobe, fizičke osobe-obrtnici, fizičke osobe registrirane za obavljanje samostalne djelatnosti** |
| **ZONA**  |   |
| **0.** | nema PPK  | nema PPK  |
| **1.** | §   s prebivalištem odnosno boravištem neprekidno dulje od 2 godine na području Zone 1., **za jednu ulicu/parkirno mjesto prema adresi prebivališta odnosno boravišta u Zoni 1.** | nema PPK  |
| **2.** | §   Korisnici PPK za Zonu 2. i 3. | §   koji imaju sjedište odnosno koji su registrirani neprekidno dulje od 2 godine,  na području Gradskog kotara Grad i Gradskog kotara Pile, te u dijelu Gradskog kotara Pile – Kono, koji je označen na karti gradskih kotara koja čini sastavni dio ovih Općih uvjeta kao Prilog 1,     §   PPK za Zonu 2. ne mogu ostvariti korisnici iz članka 26. stavak 8. ovih Općih uvjeta.  |
|   **3.** | § Korisnici PPK za Zonu 2. i 3. | §   koji imaju sjedište odnosno koji su registrirani neprekidno dulje od 2 godine,  na  području grada Dubrovnika, §   PPK za Zonu 3. ne mogu ostvariti korisnici iz članka 26. stavak 8. ovih Općih uvjeta.  |
|  **2. i 3.** |  §   s prebivalištem odnosno boravištem neprekidno dulje od 2 godine na području grada Dubrovnika §   s prebivalištem odnosno boravištem neprekidno dulje od 2 godine na području obuhvata općina: Konavle, Župa dubrovačka, Dubrovačko primorje, Ston, Janjina, Trpanj, Mljet          §   osobe s invaliditetom sukladno čl. 26. Općih uvjeta  §   invalidi Domovinskog rata sukladno čl. 26. Općih uvjeta  §   dobrovoljni darovatelji krvi sukladno čl. 26. Općih uvjeta     |  §   koji imaju sjedište i/ili imaju poslovne jedinice na području grada Dubrovnika i općina: Konavle, Župa dubrovačka, Dubrovačko primorje, Ston, Janjina, Trpanj, Mljet neprekidno dulje od 2 godine. PPK za Zonu 2. i 3. ne mogu ostvariti korisnici iz članka 26. stavak 8. ovih Općih uvjeta.  |
| **1. 2. i 3.** |  §   s prebivalištem odnosno boravištem neprekidno dulje od 2 godine na području Zone 1                                                                                        §   osobe s invaliditetom sukladno članku 8. stavku 1. Zakona o povlasticama u prometu za zone 1., 2. i 3.  |  §   koji imaju sjedište na području Grada Dubrovnika i  obavljaju djelatnost primarne zdravstvene zaštite i to poslove zdravstvene njege u kući, patronažne posjete, palijativnu skrb i sanitetski prijevoz          |
| **4.** |  §   Korisnici PPK za:-       Zonu 1., 2. i 3.-       Zonu 2. i 3.  |  *§*Korisnici PPK za:* + Zonu 1., 2. i 3.
	+ Zonu 2. i 3.
 |

**Članak 27.**

Osoba koja ima pravo na PPK obvezna je Isporučitelju usluge dati na uvid isprave iz članka 26. ovih Općih uvjeta kojima dokazuje postojanje uvjeta za izdavanje PPK.

Uz zahtjev Isporučitelju usluge kojim se traži izdavanje PPK obvezno se predaju preslike isprava iz stavka 1. ovog članka.

Za PPK uplaćuje se naknada na račun Isporučitelja usluge ili se istodobno kupuje i preuzima na blagajni Isporučitelja usluge.

**Članak 28.**

PPK vrijedi za parkirališnu zonu i za razdoblje na koje je izdana.

PPK vrijedi samo za vozilo za koje je izdana. PPK može se izdati samo za osobni automobil namijenjen za prijevoz osoba, koje osim sjedala za vozača ima najviše šest sjedala ili za teretni automobil najveće dopuštene mase ispod ili jednako 3500 kg koje je namijenjeno za prijevoz tereta. Iznimno, PPK može se izdati za osobni automobil kategorije M1 kapaciteta sedam + jedno ili osam + jedno putničko mjesto, registrirano za prijevoz osoba s invaliditetom.

Fizičkoj osobi može se izdati najviše jedna PPK.

Pravnoj osobi, fizičkoj osobi-obrtniku odnosno osobi koja obavlja drugu samostalnu djelatnost mogu se izdati najviše tri PPK.

Pravnoj osobi čija je djelatnost od osobitog značenja za neometano obavljanje poslova lokalnoga značaja kojima se neposredno ostvaruju potrebe građana, a koji poslovi su u nadležnosti Grada Dubrovnika, uz suglasnost upravnog odjela nadležnog za promet, može se izdati i više od tri PPK.

Ako korisnik parkirališta koristi PPK suprotno odredbama ovih Općih uvjeta, smatra se da nema PPK.

Ako korisnik parkirališta koristi PPK na način da istim vozilom zauzme 2 (slovima: dva) ili više parkirališnih mjesta, smatra se da samo 1 (jedno) parkirno mjesto koristi na temelju PPK, a za svako sljedeće parking mjesto koje je dijelom ili u cijelosti zauzeo dužan je kupiti jednu ili više parkirnih karata, ovisno o broju mjesta koja je korisnik tako zauzeo pored jednog mjesta kojeg koristi temeljem PPK. U ovom slučaju na odgovarajući način se primjenjuju odredbe članka 19. ovih Općih uvjeta.

PPK vrijedi dok osobe iz članka 26. ovih Općih uvjeta ispunjavaju propisane uvjete.

Ako korisnik PPK za vrijeme njezinoga važenja promijeni vozilo za koje je karta izdana, Isporučitelj usluge zamijeniti će PPK, na zahtjev korisnika, novom PPK. Nova PPK vrijedi do isteka roka na koji je izdana zamijenjena karta.

Osobama iz članka 26. ovih Općih uvjeta može se izdati PPK samo ako su do dana njezina izdavanja podmirili sve svoje obveze prema Isporučitelju usluge.

Sve tražbine Isporučitelja usluge prema osobama koje ostvaruju pravo na povlaštenu kartu, a koje proizlaze iz primjene Odluke o organizaciji i načinu naplate i kontrole parkiranja u Gradu Dubrovniku („Službeni glasnik Grada Dubrovnika“, broj 12/09. i 5/14.), nisu prepreka za izdavanje PPK.

**Članak 29.**

Parkiranje u **Zoni 0.** (izvanulična parkirališta: parkiralište Pile i Žičara-donji plato) moguće je isključivo pod uvjetima i na način propisan člankom 23.a ovih Općih uvjeta.

Parkiranje u **Zoni 1.** (poslovnoj zoni) korisnicima PPK za Zonu 2. i 3. za prvi sat parkiranja se ne naplaćuje. Svaki sljedeći sat istima se naplaćuje po cijenama satne karte u toj zoni.

Ograničenje trajanja parkiranja od 120 minuta u Zoni 1. (poslovnoj zoni) iz članka 15. stavak 5. ovih Općih uvjeta, ne primjenjuje se na korisnike PPK za Zonu 1. i PPK za Zonu 1., 2. i 3..

Parkiranje u **Zoni 2.** na uličnim parkiralištima iz članka 9. stavka 3. ovih Općih uvjeta i izvanuličnim parkiralištima Tenis-Tabor, Kolorina i Žičara-gornji plato moguće je isključivo uz korištenje valjane povlaštene karte za:

* + Zonu 1., 2. i 3.
	+ Zonu 2. i 3.
	+ Zonu 2.

Parkiranje u **Zoni 4.** (javno parkiralište Gradac) moguće je isključivo uz korištenje valjane PPK za Zonu 1., 2. i 3. te za Zonu 2. i 3.

Za korisnike:

* + Zone 4. (javno parkiralište Gradac) i
	+ Zone 2. (ulična parkirališta iz članka 9. stavka 3. ovih Općih uvjeta, izvanulična parkirališta: Tenis-Tabor, Kolorina i Žičara-gornji plato)

koji protivno odredbi stavaka 4. i 5. ovog članka, istu koriste bez valjane PPK smatrat će se da su parkiranjem na javnom parkiralištu Gradac, uličnim parkiralištima iz članka 9. stavka 3. ovih Općih uvjeta i izvanuličnim parkirlištima: Tenis-Tabor, Kolorina i Žičara-gornji plato s Isporučiteljem usluge sklopili ugovor o korištenju jednog parkirališnog mjesta uz korištenje višesatne karte u punom trajanju sukladno Cjeniku koji donosi Isporučitelj usluge, koju nije moguće zamijeniti za zamjensku višesatnu kartu čiji iznos obuhvaća stvarno korišteno vrijeme usluge parkiranja uvećan za fiksni iznos naknade propisane Cjenikom Isporučitelja usluge na ime troškova rada ovlaštene osobe Isporučitelja usluge na terenu (materijalni trošak izdavanja karte, trošak obrade podataka i ostali troškovi).

U slučaju iz prethodnog stavka, osoba koju ovlasti Isporučitelj usluge ostaviti će višesatnu kartu u punom trajanju s nalogom za plaćanje na vozilu, koju je korisnik dužan platiti u roku od 8 (slovima: osam) dana od dana izdavanja te karte.

Višesatna karta u punom trajanju s nalogom za plaćanje ostavljena na način iz stavka 6. ovog članka smatra se uredno dostavljenom i kasnija oštećenja ili uništenja ne utječu na valjanost dostave i ne odgađaju plaćanje.

**VII. PARKIRANJE NA REZERVIRANIM PARKIRALIŠNIM MJESTIMA**

**Članak 30.**

Rezervirana parkirališna mjesta odobravaju se s ciljem zadovoljavanja javnog interesa u smislu organizacije prometa u mirovanju, smanjenja onečišćenja zraka i emisije stakleničkih plinova, uklanjanja što većeg broja osobnih automobila sa samog kolnika na kojem se odvija promet i isti zagušuje, posljedičnim povećanjem mobilnosti i osiguravanja protočnosti te sigurnosti prometa na području Grada Dubrovnika, osobito područja oko povijesne jezgre Grada Dubrovnika, i to:

1. tijelima državne uprave i drugim državnim tijelima, tijelima jedinica lokalne i područne (regionalne) samouprave, pravnim osobama koje imaju javne ovlasti, obnašaju javnu vlast odnosno imaju javne funkcije ili obavljaju javnu službu – od značaja za Republiku Hrvatsku i Grad Dubrovnik,
2. pravnim ili fizičkim osobama-obrtnicima odnosno osobama koje obavljaju registriranu samostalnu djelatnost, koji imaju sjedište ili koriste poslovni prostor u neposrednoj blizini parkirališnog mjesta –  u kojem obavljaju djelatnost, za koje Grad Dubrovnik ocijeni da postoji legitiman cilj,
3. pravnim osobama ili fizičkim osobama-obrtnicima koji obavljaju djelatnost *car sharinga* (zajedničko korištenje električnih automobila) na području Grada Dubrovnika,
4. pravnim ili fizičkim osobama-obrtnicima vezano uz određenu vrstu djelatnosti za koju Grad Dubrovnik ocijeni da postoji legitiman cilj
5. kratkoročnog omogućavanja parkirališnih mjesta određenim pravnim ili fizičkim osobama-obrtnicima u svrhu obavljanja određene djelatnosti za koju Grad Dubrovnik ocijeni da postoji legitiman cilj, na temelju podnesenog obrazloženog zahtjeva.

Izuzev u slučajevima iz stavka 1, točka (5) ovoga članka, rezervirana parkirališna mjesta odobrava rješenjem upravni odjel nadležan za promet na zahtjev korisnika ili putem javnog natječaja na rok od najmanje dvanaest (12) mjeseci.

U slučaju iz stavka 1, točka (5) ovoga članka rezervirana parkirališna mjesta odobrava rješenjem upravni odjel nadležan za promet na zahtjev korisnika na rok kojeg upravni odjel ocijeni da odgovara ostvarenju svrhe podnesenog zahtjeva.

Rješenje upravnog odjela nadležnog za promet kojim se odobrava korištenje rezerviranog parkirališnog mjesta će se ukinuti u slučaju promjene ili ukidanja područja iz zona na kojima je omogućeno korištenje rezerviranih parkirališnih mjesta.

Na zahtjev korisnika rok iz stavka 2. ovoga članka može se produžiti.

Korisnik rezerviranog parkirališnog mjesta s Isporučiteljem komunalne usluge sklapa ugovor o zakupu rezerviranog parkirališnog mjesta nakon čega Isporučitelj komunalne usluge označava rezervirano parkirališno mjesto o trošku korisnika.

Ugovor o zakupu iz stavka 6. ovog članka sklapa se na razdoblje od najmanje dvanaest (12)  mjeseci, izuzev u slučaju iz stavka 1, točka (5) ovoga članka.

**Članak 31.**

Zone za utvrđivanje visine naknade za rezervirana parkirališna mjesta označene su kao zone A, B i C.

**Zona A**obuhvaća sljedeće područje:

* + *Izvanulična parkirališta:* Tenis-Tabor, Žičara-gornji plato i Žičara-donji plato, Kolorina, ispod tvrđave Minčeta
	+ *Ulična parkirališta:* ulice Zagrebačka, Marija Perića, Petra Krešimira IV, Frana Supila, Vlaha Bukovca, Iza Grada, Don Frana Bulića, Vukovarska (uz bazen) i Obala Stjepana Radića (nasuprot Jadrolinije)

**Zona B**obuhvaća sljedeće područje:

* + *Izvanulična parkirališta*: parkiralište uz Šetalište Kralja Zvonimira, parkiralište uz dječje igralište u ulici Josipa Kosora, parkiralište ispod igrališta na Montovjerni, parkiralište ispod nadvožnjaka na Splitskom putu, novo parkiralište u ulici generala Janka Bobetka (između Čilipske i Rožatske ulice), parkiralište uz zgradu „Solidarnosti“, parkiralište kod područne škole Montovjerna,  parkiralište uz nogometno igralište Lapad, parkiralište uz ulicu Iva Dulčića kod k.br 12,  parkiralište između ulice Kneza Domagoja i Eugena Kumičića.
	+ *Ulična parkirališta:* ulice Nikole Tesle sjeverna strana od k.br 3 do k.br 14 i južna strana od k.br 10 do k.br 14, Obala Stjepana Radića sjeverna strana parking prostor ispred k.br. 25, Obala Pape Ivana Pavla Drugog, Andrije Hebranga, Kralja Tomislava, Iva Vojnovića, Pera Čingrije, Vladimira Nazora, Između tri crkve, Uz Batalu, Miljenka Bratoša, Žrtava s Dakse,  Masarykov put, Kneza Branimira (južna strana od k.br.33 do k.br. 51), Bana Jelačića (južna strana od k.br. 59 do 71), Lapadska obala, Vatroslava Lisinskog, Ivana Zajca, Put od Republike, Mihajla Hamzića, Kardinala Stepinca, Dr. Vladka Mačeka, parkiralište između ulice Kneza Domagoja i Eugena Kumičića.

**Zona C**obuhvaća javne površine kojima upravlja Grad Dubrovnik na kojima se parkiranje ne naplaćuje.

**Članak 32.**

Rezervirana parkirališna mjesta na *Izvanuličnom parkiralištu* ispod tvrđave Minčeta te uličnim parkiralištima u ulicama Frana Supila (između k.br. 1 i 3), Obali Stjepana Radića (nasuprot Jadrolinije) i Vukovarska (uz bazen) u  Zoni A te na uličnim parkiralištama u ulicama Iva Vojnovića (uz izvanulični parking kod zgrada Solidarnosti) i Kralja Tomislava (uz centar DOC) u Zoni B mogu se dodijeliti isključivo korisnicima iz članka 30. stavak 1. točke (4) ovih Općih uvjeta.

Na izvanuličnom parkiralištu Tenis-Tabor, Žičara - gornji plato i uličnim parkiralištima u ulicama Frana Supila i Iza Grada u zoni A rezervirana parkirališna mjesta se ne mogu odobriti korisnicima iz članka 30. stavak 1. točke (2) ovih Općih uvjeta.

**Članak 33.**

Visinu mjesečne naknade za korisnike rezerviranih parkirališnih mjesta iz članka 30. stavak 1. točke (1), (2) i (5) utvrđuje Isporučitelj komunalne usluge.

Iznimno od odredbe stavka 1. ovog članka u osobito opravdanim slučajevima pojedinim institucijama od značaja za Republiku Hrvatsku i Grad Dubrovnik može se odobriti korištenje rezerviranih parkirališnih mjesta bez plaćanja naknade, osim na izvanuličnom parkiralištu Tenis -Tabor i uličnom parkiralištu Iza Grada u zoni A iz članka 31. stavak 2. ovih Općih uvjeta.

Rješenje o odobrenju iz stavka 2. ovog članka donosi upravni odjel nadležan za promet po zahtjevu korisnika.

Rješenje iz stavka 3. ovog članka mora biti posebno obrazloženo.

Način, uvjeti za stjecanje prava na korištenje, broj, lokacije i cijene rezerviranih parkirališnih mjesta na području Grada Dubrovnika koje mogu koristiti osobe iz članka 30. stavak 1. točka (3) i (4) ovih Općih uvjeta uređuje Grad Dubrovnik posebnim Odlukama.

**Članak 34.**

Na javnim parkiralištima na posebno obilježenim mjestima rezerviranim za parkiranje vozila osoba s invaliditetom, osobe s invaliditetom koje na vozilu imaju istaknutu valjanu Europsku parkirališnu kartu za osobe s invaliditetom iz članka 14. Zakona o povlasticama u prometu imaju pravo parkirati bez plaćanja naknade.

**VIII. NADZOR NAD PARKIRANJEM, UPRAVNI I INSPEKCIJSKI NADZOR**

**Članak 35.**

Nadzor parkiranja vozila sukladno ovim Općim uvjetima i primjenjivim propisima obavlja Isporučitelj usluge.

Korisnik usluge dužan je koristiti se uslugom na način propisan ovim Općim uvjetima i određen ugovorom o isporuci komunalne usluge te je dužan suzdržavati se od radnji kojima bi se nanosila šteta isporučitelju usluge, odnosno komunalnoj infrastrukturi.

Korisnik je ovlašten podnijeti Isporučitelju usluge prigovor na pruženu uslugu u poslovnim prostorijama Isporučitelja usluge, putem pošte i elektroničke pošte, kao i putem drugih sredstava mrežne komunikacije koja omogućuju pohranu vremena i sadržaja komunikacije na trajnom mediju.

Isporučitelj usluge je dužan odgovoriti na prigovor Korisnika iz prethodnog stavka ovog članka u roku od 15 (slovima: petnaest) dana od dana zaprimanja prigovora Korisnika.

Nakon primitka odgovora na pisani prigovor iz prethodnog stavka ovog članka, odnosno po isteku roka za dostavu odgovora Isporučitelju usluge na pisani prigovor, u slučaju ako Isporučitelj usluge korisniku ne dostavi odgovor na pisani prigovor u roku iz prethodnog stavka ovog članka, korisnik može podnijeti reklamaciju Povjerenstvu za zaštitu potrošača osnovanom kod Isporučitelja usluge. Korisnik je reklamaciju ovlašten podnijeti osobno u poslovnim prostorijama Isporučitelju usluge, putem pošte i elektroničke pošte.

**Članak 36.**

Inspekcijski nadzor nad provedbom odredaba Zakona o komunalnom gospodarstvu („Narodne novine“, br. 68/18, 110/18, 32/20, 145/24) kojima se uređuju opći uvjeti isporuke i cijene komunalnih usluga obavljaju tržišni inspektori središnjeg tijela državne uprave za poslove gospodarstva.

**IX. PRIJELAZNE I ZAVRŠNE ODREDBE**

**Članak 37.**

Odredbe članku 15. st. 4. i članka 23.a ovih Općih uvjeta stupaju na snagu nakon što se ostvare tehnički preduvjeti uspostave *prepaid* usluga, a o čemu će Isporučitelj usluge izvijestiti korisnike putem mrežne stranice Isporučitelja usluge, a najkasnije u roku od dvije godine od dana donošenja ovih Općih uvjeta. Do tada se na javnim parkiralištima na kojima je predviđeno prepaid plaćanje primjenjuju odredbe ovih Općih uvjeta o ostalim načinima plaćanja usluga iz čl. 18. st. 2. Općih uvjeta prema istaknutoj oznaci na tom parkiralištu,izuzev iznimno ako je na takvom parkiralištu privremeno omogućen određeni oblik istovremenog korištenja prepaid usluge i drugih oblika plaćanja usluge iz članka 18. st. 2. ovih Općih uvjeta, a o čemu će korisnici prethodno biti obaviješteni na službenim mrežnim stranicama Isporučitelja usluge www.sanitat.hr te oznakom na samom parkiralištu.

**Članak 38.**

Ovi Opći uvjeti objavit će se u Službenom glasniku Grada Dubrovnika, na mrežnim stranicama Grada Dubrovnika te na oglasnoj ploči i na mrežnim stranicama Isporučitelja usluge.

**Članak 39.**

Ovi Opći uvjeti stupaju na snagu 8. (slovima: osmog) dana od dana objave u Službenom glasniku Grada Dubrovnika.

Broj: 01-67/5-25

Dubrovnik, 02.06.2025.

SANITAT DUBROVNIK d.o.o.

članica Uprave

**Klaudia Barčot,** v.r.

----------------------------------

Na Opće uvjete isporuke komunalne usluge parkiranja na uređenim javnim površinama na području Grada Dubrovnika („Službeni glasnik Grada Dubrovnika“, broj 9/23), Gradsko vijeće Grada Dubrovnika dalo je prethodnu suglasnost Odlukom Gradskog vijeća Grada Dubrovnika, KLASA: 363-01/23-09/18, URBROJ: 2117-1-09-23-03 od 8. svibnja 2023.

Na Izmjene Općih uvjeta isporuke komunalne usluge parkiranja na uređenim javnim površinama na području Grada Dubrovnika („Službeni glasnik Grada Dubrovnika“, broj 7/24.), Gradsko vijeće Grada Dubrovnika dalo je prethodnu suglasnost Odlukom Gradskog vijeća Grada Dubrovnika, KLASA: 363-01/24-09/01, URBROJ: 2117-1-09-24-05 od 19. ožujka 2024.

Na Izmjene Općih uvjeta isporuke komunalne usluge parkiranja na uređenim javnim površinama na području Grada Dubrovnika („Službeni glasnik Grada Dubrovnika“, broj 13/24.), Gradsko vijeće Grada Dubrovnika dalo je prethodnu suglasnost Odlukom Gradskog vijeća Grada Dubrovnika, KLASA: 363-01/24-09/07, URBROJ: 2117-1-09-24-06 od 7. svibnja 2024.

Na Izmjene i dopune Općih uvjeta isporuke komunalne usluge parkiranja na uređenim javnim površinama na području Grada Dubrovnika Gradsko vijeće Grada Dubrovnika dalo je prethodnu suglasnost Odlukom Gradskog vijeća Grada Dubrovnika, KLASA: 363-01/25-09/04, URBROJ: 2117-1-09-25-05 od 28. veljače 2025.

Utvrđuje se da je ovaj pročišćeni tekst Općih uvjeta objavljen u Službenom glasniku Grada Dubrovnika dana 02.06.2025., na mrežnim stranicama Grada Dubrovnika, na oglasnoj ploči i na mrežnim stranicama Isporučitelja usluge.